Lykill fjármögnun hf. ( hér eftir „ Lykill “ eða „ félagið “ ) er lánafyrirtæki sem stundar eignaleigu , lánastarfsemi og aðra fjármálaþjónustu í samræmi við starfsleyfi þess . Starfsemi félagsins skiptist í þrjú meginsvið ; Viðskiptasvið , Fjármálasvið og Rekstrarsvið , en til viðbótar er um að ræða sjálfstæðar einingar áhættustýringar og yfirlögfræðings . Að meðaltali störfuðu 35 starfsmenn hjá félaginu á fyrstu sex mánuðum ársins 2019 . Nánari upplýsingar um skipulag félagsins og verkefni viðkomandi sviða og eininga er að finna á heimasíðu félagsins ( www.lykill.is ) . Lykill er í eigu Klakka ehf. ( 99,96% ) og dótturfélags Klakka , Klakki T ehf. ( 0,04% ) . Lykill er eigandi fjögurra dótturfélaga , LÝS - 2 ehf. , LÝS - 3 ehf. , Lýsingu ehf. og Kvakks ehf. sem eru með litla eða enga starfsemi . Stjórnarháttayfirlýsing þessi er sett fram í samræmi við grein 6.1 í leiðbeiningum um stjórnarhætti fyrirtækja , sem gefnar voru út í maí 2015 ( 5. útg. ) af Viðskiptaráði Íslands , Nasdaq Iceland og Samtökum atvinnulífsins ( hér eftir „ Stjórnarháttaleiðbeiningarnar “ ) , sbr. einnig 66. gr. c í lögum um ársreikninga nr. 3 / 2006 . Yfirlýsingin er birt á vefsíðu félagsins ( www.lykill.is ) , þá er sérstakur kafli í ársreikningi um stjórnarhætti . Tilvísanir í þær reglur um stjórnarhætti sem félagið fylgir eða ber að fylgja samkvæmt lögum og hvar slíkar reglur eru aðgengilegar almenningi Samkvæmt 7. mgr. 54. gr. laga um fjármálafyrirtæki nr. 161 / 2002 , skal fjármálafyrirtæki fylgja viðurkenndum leiðbeiningum um stjórnarhætti fyrirtækja og birta árlega yfirlýsingu um stjórnarhætti sína í sérstökum kafla í ársreikningi eða ársskýrslu , auk þess að gera grein fyrir stjórnarháttum á vefsíðu sinni og birta þar yfirlýsingu um stjórnarhætti sína . Lykill fylgir Stjórnarháttaleiðbeiningunum sem aðgengilegar eru á vefsíðu Viðskiptaráðs Íslands ( www.vi.is ) . Hvort félagið víki frá hluta leiðbeininganna um stjórnarhætti og þá hvaða . Stjórnarháttaleiðbeiningarnar eru byggðar á meginreglunni „ fylgið eða skýrið ( e. comply or explain ) “ , sem felur í sér að að ekki þarf að hlíta leiðbeiningunum í einu og öllu enda ekki um bindandi fyrirmæli að ræða . Kemur fram í tilmælunum að þannig sé tryggður sveigjanleiki fyrir fyrirtæki til að sníða stjórnarháttaleiðbeiningar að stærð sinni , uppbyggingu og starfssviði . Þegar hins vegar vikið er frá leiðbeiningunum þá er ætlast til þess , að gerð sé grein fyrir frávikum og ástæðum þeirra , hvernig var komist að niðurstöðu um frávikið og þeirra úrræða sem gripið var til í staðinn , auk þess að upplýsa hvort frávikið sé tímabundið . Í starfsemi Lykils er vikið frá leiðbeiningunum í eftirfarandi tilvikum : Aðalfundur félagsins er ekki auglýstur á vefsíðu félagsins þegar tímasetning hans hefur verið ákveðin ( grein 1.1.2 ) . Ástæðan er sú að reglan er lítt hagkvæm fyrir lítið fyrirtæki þegar einungis er um tvo hluthafa að ræða , sem að auki eru nátengdir . Í stað þess eru hluthafar boðaðir með sannanlegum hætti . Af sömu ástæðu er hluthöfum ekki sérstaklega gert kleift að taka þátt í hluthafafundum rafrænt né sérstaklega tiltekið í fundarboði á hvaða tungumáli fundurinn fer fram eða hvort túlkun standi til boða ( greinar 1.1.1 og 1.1.4 ) . Ekki er starfandi tilnefningarnefnd í félaginu ( grein 1.5 ) . Ástæðan er sú að hluthafarnir tveir vilja nýta lögbundin rétt sinn til stjórnarvals á hluthafafundum . Af þessu leiðir að tillögur slíkrar nefndar eru ekki kynntar í fundarboði aðalfundar ( grein 1.1.5 ) og önnur ákvæði í leiðbeiningunum sem vísa til tilnefninganefndar eiga ekki við . Jafnframt leiðir af framangreindri samsetningu hluthafa félagsins að upplýsingar um framboð til stjórnar eru ekki sett á vefsíðu félagsins ( grein 1.1.6 ) . Félagið stefnir ekki sérstaklega að því að meirihluti stjórnar eða a.m.k. tveir stjórnarmenn séu óháðir stórum hluthafa félagsins ( greinar 2.3.1 og 2.3.3 ) . Ástæðan er sú að hluthafar félagsins vilja nýta lögbundið svigrúm til að skipa það fólk hverju sinni í stjórn félagsins sem það telur hæfast . Á reikningsárinu 2019 voru engu að síður tveir stjórnarmenn óháðir stórum hluthöfum . Ekki hefur verið sett sérstök stefna um samfélagslega ábyrgð félagsins ( grein 2.9 ) . Hins vegar má finna ýmis ákvæði í lögum og innri reglum félagsins , sem ætlað er að tryggja samfélagslega ábyrgð , auk þess sem félagið leitast eftir að starfa með slíkum hætti , sbr. nánari umfjöllun í töluðlið 6 . Varðandi upplýsingagjöf á vefsíðu félagsins um stjórnarhætti ( grein 6.2.2 . ) , þá er eðli máls samkvæmt ekki að finna þar neina umfjöllun um tilnefningarnefnd eða störf hennar þar sem hún er ekki fyrir hendi í félaginu eins og áður kom fram ( liðir 6 - 8 í grein 6.2.2 . ) . Þá eru ekki upplýsingar um hluthafafundi ( liður 4 ) né fundargögn slíkra funda ( liður 5 ) af sömu ástæðum og fjallað var um hér að framan . Tilvísanir í annars konar reglur og viðmið sem einnig er farið eftir og eiga sérstaklega við um þá tegund rekstrar sem félagið stundar Um starfsemi Lykils gilda lög um fjármálafyrirtæki nr. 161 / 2002 , auk stjórnvaldsfyrirmæla settra á grundvelli þeirra laga . Þessu til viðbótar gilda ýmis önnur lagafyrirmæli sem eiga við um fjármálafyrirtæki eða starfsemi þeirra s.s. lög um opinbert eftirlit með fjármálastarfsemi nr. 87 / 1998 , lög um aðgerðir gegn peningaþvætti og fjármögnun hryðjuverka nr. 140 / 2018 og lög um neytendalán nr. 33 / 2013 , auk viðeigandi stjórnvaldsfyrirmæla . Þá hafa skuldabréf félagsins verið tekin til viðskipta í Kauphöll og þ.a.l. eiga lög nr. 108 / 2007 um verðbréfaviðskipti við um félagið sem útgefanda skuldabréfa . Lýsing á helstu þáttum innra eftirlits og áhættustjórnunar félagsins Stjórn Lykils ber ábyrgð á starfsemi og stefnumótun félagsins sem og áhættustefnu og að til staðar sé virkt kerfi innra eftirlits , sbr. 1. mgr. 54. gr. laga um fjármálafyrirtæki nr. 161 / 2002 . Með innra eftirliti er stuðlað að því að félagið nái markmiðum sínum varðandi afkomu , áhættuvilja og áreiðanlegar fjárhagsupplýsingar og hlíti gildandi lögum og reglum . Í grunninn byggir innra eftirlit félagsins á hefðbundnum þremur varnarlínum , þar sem í fyrstu varnarlínu eru þeir sem koma að ákvörðunartöku um viðskipti . Í annarri varnarlínu er hefðbundnar innri eftirlitseiningar , s.s. áhættustýring , regluvörður og ábyrgðarmaður aðgerða gegn peningaþvætti , sem ætlað er að fylgjast með virkni fyrstu varnarlínu . Í þriðju varnarlínu er innri endurskoðun sem fylgist með gæðum stjórnarhátta , áhættustýringar og annars innra eftirlits . Við áhættustjórnun er m.a. mótuð áhættustefna og áhættuvilji félagsins , leitast við að greina helstu áhættuþætti í rekstri þess og viðhafa viðeigandi eftirlitskerfi miðað við umfang starfseminnar , sem greinir , mælir og stýrir áhættu . Leitast er við að áhætta sé tekin að vel yfirveguðu máli og skv. skilgreindri stefnu , auk þess sem starfsmenn þekki áhættuþætti sem tengjast starfi þeirra . Þá ber stjórn ábyrgð á innra matsferli fyrir eiginfjárþörf , þar sem m.a. er horft til heildaráhættu í starfsemi félagsins og hvernig megi milda , stýra og mæta áhættu með viðeigandi hætti . Endurskoðunar - og áhættunefnd stjórnar er henni til ráðgjafar vegna áhættu í starfsemi félagsins í samræmi við ákvæði laga . Þá bera stjórnendur og starfsmenn ábyrgð á eftirliti og stjórnun áhættu sem tengist einingum þeirra . Áhættustýring hefur eftirlit með ákvörðunum og vöktun áhættu . Þar sem skuldabréf félagsins hafa verið tekin til viðskipta á skipulegum markaði , þá starfar regluvörður hjá félaginu í samræmi við 130. gr. laga um verðbréfaviðskipti nr. 108 / 2007 . Jafnframt er til staðar ábyrgðarmaður aðgerða gegn peningaþvætti og fjármögnun hryðjuverka skv. 34. gr. laga um það efni nr. 140 / 2018 . Innri endurskoðun leggur mat á virkni áhættustýringar , eftirlitsaðferða og stjórnarhátta og veitir endurgjöf til stjórnar félagsins og stjórnenda , sem horft er til við endurmat á innra eftirliti . Fjármálasvið annast m.a. gerð uppgjöra , almenna færslu bókhalds og önnur reikningsskil . Það tekur saman upplýsingaskýrslur um fjárhagsstöðu félagsins m.t.t. ýmissa þátta og leggur fyrir hefðbundna stjórnarfundi . Reikningsskil félagsins eru gerð skv. alþjóðlegum reikningsskilastöðlum , IFRS , og birt opinberlega . Þau eru endurskoðuð ( ársuppgjör ) eða könnuð ( árshlutauppgjör ) af löggiltum endurskoðendum . Endurskoðunar - og áhættunefnd stjórnar félagsins fjallar reglubundið um reikningsskil þess og endurskoðun . Frekari umfjöllun um áhættustýringu og innri endurskoðun er að finna í skýringum með ársreikningi félagsins sem aðgengilegur er á heimasíðu þess , ( www.lykill.is ) . Upplýsingar um stefnu um samfélagslega ábyrgð og siðferðisviðmið Lykill hefur sett siðareglur fyrir starfsfólk , stjórnendur og stjórn félagsins með það fyrir augum að stuðla að ábyrgri ákvarðanatöku og trúverðugleika starfseminnar . Reglurnar eru aðgengilegar á heimasíðu félagsins ( www.lykill.is ) . Lykill hefur ekki sett sér sérstaka samfélagsstefnu , en hins vegarhvíla ríkar lagaskyldur á félaginu um ábyrga starfsemi og góða viðskiptahætti . Þá telur Lykill að með starfsemi sinni sýni félagið samfélagsábyrgð í verki með því að sinna viðskiptavinum af kostgæfni og bjóða þeim upp á leiðir til að ná markmiðum sínum í fjármögnun í samkeppni við stóra aðila á markaði . Þessu til viðbótar er hugað að slíkum málum í starfsemi félagsins . Sem dæmi má nefna , að varðandi umhverfisvernd , þá leitast félagið við að auka möguleika á rafrænum lausnum við veitingu þjónustu sinnar auk þess sem í vöruframboði hefur verið boðið upp á fjármögnun rafbíla með hagkvæmari hætti en áður . Þá hefur Lykill stigið stórt skref í átt að kolefnisjöfnun bílaflota í eigu félagsins í þeim tilgangi að draga úr styrk koldíoxíðs í andrúmslofti með samningi við Kolvið , en allir rekstrarleigubílar félagsins eru kolefnisjafnaðir . Jafnframt er sorp flokkað á starfsstöðvum og dregið hefur verið úr sóun á pappír með minnkun útprentunar og skilvirkari prentlausnum . Þá má nefna að Lykill hefur verið bakhjarl íþróttasambanda og góðgerðarsamtaka ásamt því að styrkja ýmis félagasamtök í gegnum tíðina . Þessu til viðbótar má vísa til skýringa í ársreikningi félagsins þar sem nánar er fjallað um ófjárhagslegar upplýsingar og stöðu og áhrif félagsins í tengslum við umhverfis - , félags - og starfsmannamál . Lýsing á samsetningu og starfsemi stjórnar , framkvæmdastjórnar og undirnefnda stjórnar Stjórn Lykils er skipuð fimm einstaklingum og tveimur til vara kosnum á aðalfundi félagsins til eins árs í senn , sbr. nánari umfjöllun í tölulið 12 . Formaður er valinn af stjórn félagsins á fyrsta stjórnarfundi . Stjórn fundar að jafnaði einu sinni í mánuði en stopulla yfir sumarið . Stjórn félagsins fer með æðsta vald í málefnum þess á milli hluthafafunda og ber ábyrgð á starfsemi þess og stefnumótun . Stjórnin hefur jafnframt yfirumsjón og almennt eftirlit með því að starfsemi og rekstur félagsins sé í samræmi við lög , samþykktir og aðrar reglur sem um starfsemina gilda . Þá gætir stjórnin þess að nægilegt eftirlit sé haft með bókhaldi og meðferð fjármuna félagsins og samþykkir m.a. áhættustefnu , áhættuvilja og fyrirkomulag áhættustýringar . Um störf stjórnar er nánar vísað til VII kafla laga um fjármálafyrirtæki og IX laga um hlutafélög . Þá er í starfsreglum stjórnar nánar kveðið á um störf hennar . Stjórn félagsins ræður framkvæmdastjóra og innri endurskoðanda . Ein undirnefnd starfar á vegum stjórnar , þ.e. Endurskoðunar - og áhættunefnd , sem skipuð er þremur mönnum , sbr. nánar töluliði 9 og 12 . Endurskoðunar - og áhættunefnd hefur eftirlit með vinnuferli við gerð reikningsskila og virkni innra eftirlits og innri endurskoðunar . Þá hefur nefndin eftirlit með endurskoðun reikningsskila , metur óhæði endurskoðenda og gerir tillögu til stjórnar um val á endurskoðanda . Þá sinnir nefndin ráðgjafar - og eftirlitshlutverki fyrir stjórn fyrirtækisins , m.a. vegna mótunar áhættustefnu og áhættuvilja fyrirtækisins . Framkvæmdastjóri annast daglegan rekstur félagsins í samræmi við stefnu stjórnar , sbr. nánari umfjöllun í tölulið 15 . Framkvæmdastjórn samanstendur af framkvæmdastjóra og sex stjórnendum , sem fara fyrir starfseiningum skv. skipuriti félagsins , sbr. töluliður 1 . Nánari upplýsingar um stjórnendur og verkefni starfseininga félagsins er að finna á heimasíðu þess ( www.lykill.is ) Lykill hefur ekki sett sér sérstaka stefnu um fjölbreytileika stjórnar og framkvæmdastjórnar með tilliti til þátta á borð við aldur kyn eða menntunarlegan og faglegan bakgrunn . Engin fulltrúanefnd starfar hjá félaginu . Stjórn Lykils skipar í Endurskoðunar - og áhættunefnd , sem er eina undirnefnd stjórnar . Nefndin er skipuð þremur einstaklingum , sem hafa góða þekkingu á sviði reikningsskila og endurskoðunar þar af tveimur stjórnarmönnum . Jafnframt hafa nefndarmenn þekkingu og starfsreynslu til að vinna að mótun áhættustefnu og áhættuvilja félagsins . Meirihluti nefndarinnar telst óháður félaginu eða stórum hluthöfum , sbr. nánari umfjöllun um nefndarmenn í tölulið 12 . Upplýsingar um fjölda stjórnarfunda og funda undirnefnda og mætingu Á tímabilinu 1. desember 2018 til 1. desember 2019 hélt stjórn Lykils 12 fundi . Haldnir voru 3 fundir í Endurskoðunar - og áhættunefnd . Meðfylgjandi tafla sýnir mætingu á fundina . Upplýsingar um hvar nálgast megi starfsreglur stjórnar og undirnefnda Starfsreglur stjórnar og starfsreglur Endurskoðunar - og áhættunefndar má finna á vefsíðu félagsins ( www.lykill.is ) . Upplýsingar um stjórnarmenn og nefndarmenn í endurskoðunarnefnd Aðalmenn í stjórn Lykils : Magnús Scheving Thorsteinsson er fæddur árið 1968 . Magnús var fyrst kjörin í stjórn Lykils á hluthafafundi 13. desember 2010 . Magnús er formaður stjórnar Lykils . Hann er ekki hluthafi í félaginu en er háður stjórnarmaður vegna tengsla við eiganda félagsins . Magnús hefur ekki hagsmunatengsl við helstu viðskiptaaðila og samkeppnisaðila félagsins . Magnús er með BA próf í International Business Administration frá The American University of Paris og MBA frá Háskólanum í Reykjavík . Magnús er fyrrum forstjóri Klakka ehf. en starfaði þar áður sem forstöðumaður fyrirtækjaráðgjafar hjá VBS fjárfestingarbanka hf . Jón Örn Guðmundsson er fæddur árið 1967 . Jón Örn var fyrst kjörin sem varamaður í stjórn Lykils á hluthafafundi 13. apríl 2010 og sem aðalmaður á hluthafafundi 13. apríl 2011 . Jón Örn er formaður Endurskoðunar - og áhættunefndar stjórnar . Hann er ekki hluthafi í félaginu en er háður stjórnarmaður vegna tengsla við eiganda félagsins . Jón Örn hefur ekki hagsmunatengsl við helstu viðskiptaaðila og samkeppnisaðila félagsins . Jón Örn er viðskiptafræðingur frá Háskóla Íslands og löggiltur endurskoðandi . Jón Örn starfar í dag sem forstjóri Klakka ehf. en hefur einnig starfað sem löggiltur endurskoðandi , m.a. hjá Ernst & Young hf . Brynja Dögg Steinsen er fædd árið 1976 . Brynja var fyrst kjörin í stjórn Lykils á hluthafafundi 30. ágúst 2016 . Hún er ekki hluthafi í félaginu en er háður stjórnarmaður vegna tengsla við eiganda félagsins . Brynja hefur ekki hagsmunatengsl við helstu viðskiptaaðila og samkeppnisaðila félagsins . Brynja er viðskiptafræðingur frá Háskólanum í Reykjavík . Brynja starfar í dag sem rekstrarstjóri Klakka ehf . Hörður Gunnarsson er fæddur árið 1956 . Hörður var fyrst kjörin í stjórn Lykils á hluthafafundi 13. desember 2010 . Hörður situr í Endurskoðunar - og áhættunefnd stjórnar . Hann er ekki hluthafi í félaginu og er óháður stjórnarmaður . Þá hefur hann ekki hagsmunatengsl við helstu viðskiptaaðila og samkeppnisaðila félagsins . Hörður er viðskiptafræðingur og fyrrum endurskoðandi . Hörður er fyrrum starfsmaður Icelandair Group og var aðalstarf hans að sitja í stjórnum dótturfélaga samstæðunnar . Jóhanna Waagfjörð er fædd árið 1958 . Jóhanna var fyrst kjörin í stjórn Lykils á hluthafafundi 30. ágúst 2012 . Hún er ekki hluthafi í félaginu og er óháður stjórnarmaður . Þá hefur hún ekki hagsmunatengsl við helstu viðskiptaaðila og samkeppnisaðila félagsins . Jóhanna er þjóðhagfræðingur frá Háskóla Íslands og MBA frá Penn State University . Þá hefur hún lokið prófi í verðbréfamiðlun . Jóhanna er fjármálastjóri Úthafsskipa ehf . Gunnar Þór Þórarinsson er fæddur árið 1976 . Gunnar var fyrst kjörin í varastjórn Lykils á hluthafafundi 27. júní 2019 . Hann er ekki hluthafi í félaginu en er háður stjórnarmaður vegna tengsla við eiganda félagsins , sem stjórnarmaður í Klakka ehf . Gunnar hefur ekki hagsmunatengsl við helstu viðskiptaaðila og samkeppnisaðila félagsins . Gunnar er lögfræðingur frá Háskóla Íslands og LL.M. gráðu í fyrirtækjalögfræði frá London School of Economics . Gunnar er eigandi og starfandi lögmaður á skrifstofu BBA / Fjeldco í London . Steinn Logi Björnsson er fæddur árið 1959 . Steinn var fyrst kjörin í varastjórn Lykils á hluthafafundi 30. ágúst 2016 . Hann er ekki hluthafi í félaginu en er háður stjórnarmaður vegna tengsla við eiganda félagsins , sem stjórnarmaður í Klakka ehf . Steinn hefur ekki hagsmunatengsl við helstu viðskiptaaðila og samkeppnisaðila félagsins . Steinn er með hagfræðipróf frá Drew University í New Jersey og MBA við Columbia University í New York . Steinn er fyrrverandi forstjóri Skipta og Húsasmiðjunnar og er nú stjórnarformaður Bláflugs ehf . Nefndarmaður í Endurskoðunar - og áhættunefnd Hinrik Þór Harðarson er fæddur árið 1973 . Hinrik var kjörinn í áhættu - og endurskoðunarnefnd Lykils í júní 2019 . Hann er ekki hluthafi í félaginu og er óháður nefndarmaður þá hefur hann ekki hagsmunatengsl við helstu viðskiptaaðila og samkeppnisaðila félagsins . Hinrik er viðskiptafræðingur og löggiltur endurskoðandi . Hinrik starfar í dag sem deildarstjóri hjá Ríkisendurskoðun en var áður endurskoðandi hjá Deloitte ehf. þar sem hann meðal annars hefur komið að endurskoðun Lykils . Gunnar Þór Ásgeirsson er fæddur árið 1967 . Hann var kjörinn í áhættu - og endurskoðunarnefnd Lykils í mars 2013 og sat í nefndinni til 26. júní 2019 . Hann er ekki hluthafi í félaginu og var ekki hluthafi í félaginu þegar hann gegndi nefndarstörfum og hefur ekki hagsmunatengsl við helstu viðskiptaaðila og samkeppnisaðila félagsins . Hann var óháður nefndarmaður . Gunnar er löggiltur endurskoðandi og starfar hjá endurskoðunarfyrirtækinu Baker Tilly . Upplýsingar um hvaða stjórnarmenn eru óháðir félaginu og stórum hluthöfum Tveir stjórnarmenn eru óháðir félaginu eða stórum hluthöfum í félaginu , sbr. umfjöllun í tölulið 12 . Helstu þættir í árangursmati stjórnar Árangursmat stjórnar fór fram í nóvember 2019 og var skoðað hvernig tekist hefði til með verkefni stjórnar á árinu 2019 . Lagt var mat á stjórnarhætti , stærð stjórnar , samsetningu stjórnar m.t.t. reynslu og hæfni , ýmsa þætti í verklagi , s.s. upplýsingagjöf , stefnumótun og framtíðarsýn , þátttöku - og framlag stjórnarmanna til starfa stjórnar , skoðanaskipti og skilvirkni stjórnarfunda . Þá var fjallað um starf Endurskoðunar - og áhættunefndar og hvort ástæða væri til að skipa frekari undirnefndir . Upplýsingar um framkvæmdastjóra félagsins og lýsing á helstu skyldum hennar Lilja Dóra Halldórsdóttir er fædd 1967 og er lögfræðingur ( cand. jur ) frá Háskóla Íslands 1994 , með viðskiptagráðu frá K.U. Leuven 1999 og MBA frá Vlerick Business School 2000 . Lilja Dóra var lögfræðingur Skeljungs hf. 1994 - 1998 og starfaði um tíma fyrir Eftirlitsstofnun EFTA í Brussel . Lilja kenndi við Háskólann í Reykjavík frá 2004 - 2010 eða þar til hún hóf störf sem lögfræðingur hjá Lykli . Lilja Dóra hefur verið framkvæmdastjóri Lykils frá júní 2011 . Lilja Dóra á hvorki eignarhlut í félaginu né kauprétt um hlut . Þá er ekki til staðar hagsmunatengsl við helstu viðskiptaaðila , samkeppnisaðila eða stóra hlutahafa í félaginu . Framkvæmdastjóri ber ábyrgð á daglegum rekstri félagsins og stýrir starfseminni í samræmi við stefnu stjórnar . Framkvæmdastjóra ber að sjá til þess að rekstur félagsins sé í samræmi við lög og að meðferð eigna félagsins sé með tryggilegum hætti . Um ábyrgð og skyldur framkvæmdastjóra er nánar vísað til VII kafla laga um fjármálafyrirtæki og IX kafla laga um hlutafélög . Upplýsingar um brot á lögum og reglum sem viðeigandi eftirlits - og eða úrskurðaraðili hefur ákvarðað Í maí 2019 var félagið sektað af ársreikningaskrá fyrir að skila ársreikningi 2018 of seint til skrárinnar . Rétt er að taka fram að ársreikningur var tilbúinn í febrúar og birtist þá í Kauphöll og á heimasíðu félagsins . Ástæða sektarinnar er sú að ársreikningaskrá tekur ekki við ársreikningi félagsins fyrr en aðalfundur þess hefur tekið afstöðu til hans en sá fundur fór ekki fram fyrr en í lok júní 2019 . Í maí 2019 ákvarðaði Seðlabanki Íslands að félagið hefði farið undir lágmark lausafjárhlutfalls í erlendum myntum m.v. 30. apríl 2019 . Um var að ræða mistök vegna misskilnings um nettun á gjaldmiðlaskiptasamningum félagsins sem strax voru leiðrétt og taldi Seðlabankinn ekki ástæðu til beitingar viðurlaga . Fyrirkomulag samskipta hluthafa og stjórnar Hluthafar í Lykli voru tveir í lok nóvember 2019 . Stjórn félagsins hefur samskipti við hluthafa í samræmi við lög , samþykktir og starfsreglur stjórnar . Formaður stjórnar stýrir almennt samskiptum stjórnar við hluthafa . Stjórnarmenn skulu í störfum sínum og við ákvarðanatöku starfa með hagsmuni Lykils að leiðarljósi samkvæmt ákvæðum laga nr. 2 / 1995 um hlutafélög , laga nr. 161 / 2002 um fjármálafyrirtæki , auk annarra lagafyrirmæla sem um starfsemina gilda .